EPG ลุ้นกำไรไตรมาส 1 โตทะลัก 312% จากธุรกิจ Aeroflex พุ่ง แถมรับอานิสงส์บาทอ่อน
EPG ลุ้นกำไรไตรมาส 1 โตทะลัก 312% รับแรงหนุนจากธุรกิจ Aeroflex พุ่ง แถมรับอานิสงส์บาทอ่อน แนะซื้อราคาเป้าหมาย 15.50 บาท
EPG ลุ้นกำไรไตรมาส 1 โตทะลัก 312% รับแรงหนุนจากธุรกิจ Aeroflex พุ่ง แถมรับอานิสงส์บาทอ่อน แนะซื้อราคาเป้าหมาย 15.50 บาท
21 ก.ค. 2564

บล.ฟินันเซีย ไซรัส ระบุในบทวิเคราะห์วันนี้(12 ก.ค.2564) ว่า บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG  แนะนำ “ซื้อ” ราคาเป้าหมาย 15.50 บาท  คาดกำไรปกติไตรมาส 1/2565 (เม.ย.-มิ.ย.64) เติบโตโดดเด่น +11% เทียบไตรมาสก่อนหน้า,โต 312% เทียบช่วงเดียวกันของปีก่อนหนุนจากทั้งธุรกิจ Aeroflex ที่เพิ่มขึ้นใน US และ EU การส่งออกของ Aeroklas ที่ดีขึ้น และ EPP โตจากบรรจุภัณฑ์อาหาร ส่วน Margin คาดขยายตัวจาก Utilization Rate ที่สูงขึ้น
คาดโมเมนตัมการเติบโตยังแข็งแกร่งต่อเนื่องโดยเฉพาะธุรกิจฉนวนของ Aeroflex จากการเติบโตของตลาดสหรัฐฯ และมีการเพิ่มกำลังการผลิต 1 เท่าตัวรองรับ ขณะที่บาทอ่อนเป็นบวกเนื่องจาก EPG มีสัดส่วนส่งออก 60% คาดกำไรปี 2565 โต 25% เทียบช่วงเดียวกันของปีก่อน